**Задача Е2. Числo**

**Автор: Емил Келеведжиев**

Иванчо има две картончета. На всяко от тях е записана по една цифра, която може да бъде 1, 6, 8 или 9. Всяка цифра е така написана, че при завъртане на картончето, може да бъде прочетена отново като цифра. Когато цифрата е 1 или 8, при завъртане на картончето я прочитаме съответно като същата цифра: 1 или 8. Но когато е 6 - след завъртане я четем като 9 и когато е 9 – след завъртане я четем като 6.

Иванчо не знаел коя е долната и коя – горната страна на всяко от картончетата. Той обаче ги завъртял така, че като ги наредил едно до друго, получил двуцифрено число, което се оказало максимално възможното, което може да се образува чрез двете картончета.

Напишете програма **chislo**, която намира максималното възможно число, което Иванчо е получил.

**Вход**

На първия ред на стандартния вход са записани две цели числа *a* и *b* – цифрите, записани върху картончетата. Числата са разделени с по един интервал.

**Изход**

На първия ред на стандартния изход програмата трябва да изведе максималното възможно число, което Иванчо е получил.

**Ограничения**

Всяко от числата *a* и *b* има една от стойностите: 1, 6, 8 или 9.

**Пример**

**Вход**

1 6

**Изход**

91